Zbiranje podpisov volivk in volivcev za podporo pobudi za vložitev Predloga zakona o spremembah in dopolnitvah Zakona o pravilih cestnega prometa

Upravna enota Slovenj Gradec obvešča volivce, da se bo v skladu s 16. a členom Zakona o referendumu in o ljudski iniciativi (Uradni list RS, št. 26/07- UPB2 in 6/18, v nadaljevanju: ZRLI) od 1**. 9 2019 do 30. 10. 2019**, v poslovnem času upravne enote potrjevalo podpore volivcev za podporo pobudi za vložitev Predloga zakona o spremembah in dopolnitvah Zakona o pravilih cestnega prometa.

# Za zbiranje podpor je pobudnik določil geslo:

**»O FILTRIRANJU ENOSLEDNIH VOZIL«.**

Na podlagi 16. b člena ZRLI se podpora lahko poda:

-**osebno** pred pristojnim organom, ki vodi evidenco volilne pravice, ne glede na kraj stalnega prebivališča (volivec mora predložiti veljaven osebni dokument);

- **preko enotnega državnega portala e-uprava z varnim elektronskim podpisom**, overjenim s kvalificiranim digitalnim potrdilom;

- **v bolnišnicah, domovih za starejše občane, zavodih za invalidne osebe in podobnih** **zavodih ter v ustanovah za prestajanje zaporne kazni** tako, da volivčevo istovetnost in podpis na obrazcu potrdi za to pooblaščena oseba organa oz. zavoda;

- **volivci, ki so stalno ali začasno v tujini** tako, da njihovo istovetnost in podpis na obrazcu potrdi uradna oseba diplomatskega predstavništva ali konzulata Republike Slovenije v tujini ali oseba, ki jo za potrjevanje identitete volivcev določi Ministrstvo za zunanje zadeve;

- **bolni in invalidi, ki imajo v Republiki Sloveniji prijavljeno stalno ali začasno** **prebivališče in zaradi svoje bolezni ne morejo osebno pred pristojni organ**, lahko dajo svojo podporo pred uradno osebo upravne enote, ki takšno osebo obišče na domu. Zahtevo za obisk na domu lahko upravni enoti sporočijo po telefonu, preko e-pošte ali navadne pošte najpozneje 15 dni pred iztekom roka, ki je določen za vložitev zahteve.

Obrazce za podpis podpore zagotovi upravna enota.

Volivec lahko da svojo podporo s podpisom na predpisanem obrazcu samo enkrat. Vsi podatki morajo biti vpisani čitljivo in popolno.

**Potrjen obrazec volivec posreduje pobudniku na naslov:**

**Rolando Benjamin Vaz Ferreira**

**Rožno naselje 8**

**9000 Murska Sobota**